- नपुंसक बनाया, मार डाला - Amar Ujala Hindi News
{"_id":"46708","slug":"Haridwar-46708-12","type":"story","status":"publish","title_hn":"\u0928\u092a\u0941\u0902\u0938\u0915 \u092c\u0928\u093e\u092f\u093e, \u092e\u093e\u0930 \u0921\u093e\u0932\u093e","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
नपुंसक बनाया, मार डाला
हरिद्वार। एक माह पहले बाहरपीली गांव में हुई वृद्ध दंपति की हत्या के खुलासे का दावा करते हुए श्यामपुर पुलिस ने आरोपी को गिरफ्तार कर लिया है। आरोपी का कहना है मृतक ने तंत्र-मंत्र से उसे अपने वश में कर नपुंसक बना दिया था। इसलिए उसने उसकी हत्या कर दी। राज न खुले इसके लिए उसने उसकी पत्नी को भी मार डाला।
रविवार दोपहर मेला नियंत्रण कक्ष में एसएसपी अरुण मोहन जोशी ने पत्रकारों से वार्ता में 19 जुलाई को बाहरपीली वृद्ध खेमसिंह और उसकी पत्नी कृष्णा देवी की जंगल में हुई हत्या का खुलासा किया। एसएसपी ने बताया हत्या मृतक खेम सिंह के पड़ोसी प्रेम सिंह ने की थी। प्रेम ने पुलिस को जो कहानी बताई उसके अनुसार खेम सिंह तंत्र-मंत्र का जानकार और रसिक मिजाज था। तंत्र-मंत्र से उसने प्रेम को अपने वश में कर नपुंसक बना दिया था। कई बार उसने पीछा छुड़ाने की कोशिश की। लेकिन खेम सिंह ने उसे नहीं छोड़ा। तंग आकर प्रेम ने आत्महत्या करने की ठानी, गंगा में डूबने भी गया लेकिन सामने मौत देखकर उसकी हिम्मत नहीं हुई। उसे लगा कि वह पहले उसे क्यों न मार दे जिसकी वजह से उसे आत्महत्या करनी पड़ रही है। इस पर उसने योजना बनाई कई बार खेम सिंह को अकेला घेरने की भी कोशिश की लेकिन उसकी पत्नी उसे अकेला नहीं छोड़ती थी। 19 जुलाई को जब खेम सिंह और कृष्णा लकड़ी लेने गए तो उसने उनका पीछा कर दोनों को फावडे़ के डंडे से पीट-पीट कर जंगल में मार डाला।
कृ ष्णा की हत्या का अफसोस
एसएसपी की मानें तो आरोपी प्रेम सिंह को खेम सिंह की हत्या का मलाल नहीं है लेकिन उसकी पत्नी कृष्णा की हत्या का अफसोस है। उसका मानना है कृष्णा से उसे कोई शिकवा नहीं था लेकिन वह कभी भी अकेला नहीं रहता था। बाद में उसने कृष्णा देवी की मौजूदगी में ही उसे मार डाला।
गांव से खुला भेद
हरिद्वार। हत्याकांड का भेद नहीं लग रहा था। इस पर पुलिस की टीम बनाकर गांव में छोड़ दी। प्रतिदिन पुलिस कर्मी गांव के लोगों के बीच मिलते-जुलते रहते थे। तभी यह बात सामने आई कि खेम सिंह के कारण प्रेम सिंह का घर टूटने के कगार पर था और उसने इस मामले में कड़ी कार्रवाई की बात भी कही थी। इसी लाइन पर आगे बढ़े तो पूरा मामला खुल गया।
पुलिस टीम को डीआईजी संजय गुंज्याल ने पांच हजार और एसएसपी अरुण मोहन जोशी ने ढाई हजार रुपये का ईनाम देने की घोषणा की है।